b'\n_START_ARTICLE_\nGlenallachie\n_START_PARAGRAPH_\nGlenallachie je \xc5\xa1kotski single malt viski, ki ga proizvajajo v istoimenski destilarni.\n_START_SECTION_\nZgodovina destilarne\n_START_PARAGRAPH_\nDestilarno je leta 1967 zgradilo podjetje Charles Mackinlay & Co. na bregu reke Lour Burn. Zgradba je delo arhitekta Williama Delme Evansa in je tipi\xc4\x8dna enonadstropna stavba \xc5\xa1estdesetih let 20. stoletja._NEWLINE_Vodo za hlajenje destilarna pridobiva iz zajetij, ki so nastala z zajezitvijo reke, po uporabi pa vro\xc4\x8do vodo \xc4\x8drpajo nazaj v zajetja. Vodo za me\xc5\xa1anje viskija \xc4\x8drpajo iz vrtin v granitni podlagi. Pozemne zaloge vode se napajajo iz staljenega snega okoli\xc5\xa1kih hribov.\n_START_SECTION_\nViski\n_START_PARAGRAPH_\nZa destilacijo se uporablja je\xc4\x8dmen, ki je le kratek \xc4\x8das izpostavljen \xc5\xa1otnemu dimu. V destilarni uporabljajo en bazen za namakanje sladu, 6 kotlov za prvo destilacijo ter 4 srednje velike kotle za drugo destilacijo. Prvi kotli so na sredini stisnjeni, kotli za drugo \xc5\xbeganje pa imajo klasi\xc4\x8dno \xc4\x8debulno obliko. Viski zori v starih hrastovih sodih ameri\xc5\xa1kega bourbona, single malt pa kratek \xc4\x8das zori tudi v starih sodih \xc5\xa1erija._NEWLINE_Glenallachie single malt polnijo pri starosti 12 in 16 let. 12-letni viski zori v starih sodih bourbona in gre na trg razred\xc4\x8den na 40% volumenskih delov alkohola. 16-letni single malt zori v novih sodih za \xc5\xa1eri in je pred stekleni\xc4\x8denjem hladno filtriran._NEWLINE_Glenallachie je tudi eden od viskijev, ki se uporablja za me\xc5\xa1anje blended viskijev Clan Campbell ter White Heather.'